****

ประกาศ สถาบันโภชนาการ

**เรื่อง ขยายเวลารับสมัครคัดเลือกบุคคลเพื่อบรรจุและแต่งตั้งเป็นพนักงานมหาวิทยาลัย**

--------------------------

ด้วยสถาบันโภชนาการ มหาวิทยาลัยมหิดล มีความประสงค์ขยายเวลารับสมัครคัดเลือกบุคคลเพื่อบรรจุและแต่งตั้งเป็นพนักงานมหาวิทยาลัยจากเงินอุดหนุน ตำแหน่งนักปฏิบัติการวิจัย ปฏิบัติงาน กลุ่มวิชาการและวิจัยด้านอาหารและโภชนาการ หน่วยโภชนาการชุมชน จำนวน ๑ อัตรา ดังรายละเอียดต่อไปนี้

**๑. ตำแหน่งที่จะบรรจุ**

ตำแหน่งที่จะบรรจุปรากฏอยู่ในรายละเอียดแนบท้ายประกาศนี้

**๒. คุณสมบัติทั่วไปและคุณสมบัติเฉพาะตำแหน่ง**

ผู้สมัครสอบคัดเลือกต้องมีคุณสมบัติทั่วไปตามข้อบังคับมหาวิทยาลัยมหิดลว่าด้วยการบริหารงานบุคคลพนักงานมหาวิทยาลัย พ.ศ. ๒๕๕๑ และมีคุณสมบัติเฉพาะตำแหน่งตามที่ระบุไว้ในรายละเอียดเกี่ยวกับการสอบแนบท้ายประกาศนี้

**๓. วัน เวลา และสถานที่รับสมัคร**

ให้ผู้ประสงค์จะสมัครเข้ารับการคัดเลือก สามารถส่งเอกสารหลักฐานการสมัครได้ที่ E-mail . Address: sunee.thn@mahidol.ac.th หรือผ่านทาง <https://muhr.mahidol.ac.th>/E-Recruitment/ **ตั้งแต่บัดนี้ ถึง วันที่ ๓๑ มกราคม ๒๕๖๕**

**๔. เอกสารและหลักฐานที่จะต้องนำมายื่นพร้อมใบสมัคร**

๔.๑ รูปถ่ายหน้าตรงไม่สวมหมวก และไม่ใส่แว่นตาดำ ขนาด ๑ นิ้ว จำนวน ๑ รูป

๔.๒ สำเนาใบปริญญาบัตรหรือหนังสือรับรองซึ่งได้รับอนุมัติจากผู้มีอำนาจว่าเป็นผู้สำเร็จการศึกษาครบถ้วน

ตามหลักสูตรแล้ว ๑ ฉบับ

๔.๓ สำเนาใบแสดงผลการศึกษา (Transcript) ๑ ฉบับ

๔.๔ สำเนาทะเบียนบ้าน และสำเนาบัตรประจำตัวประชาชน ๑ ฉบับ

๔.๕ สำเนาหลักฐานอื่นๆ เช่น ใบทหารกองเกิน ใบเปลี่ยนชื่อ–สกุล ทะเบียนสมรส

๔.๖ ใบรับรองการผ่านงาน (ถ้ามี)

๔.๗ ผลการทดสอบภาษาอังกฤษ ๑ ฉบับ

**๕. การประกาศรายชื่อผู้มีสิทธิเข้ารับการคัดเลือก วัน เวลา และสถานที่ทำการคัดเลือก**

รายชื่อผู้มีสิทธิเข้ารับการคัดเลือก วัน เวลา และสถานที่ทำการคัดเลือกจะประกาศให้ทราบในวันที่ **๔ กุมภาพันธ์๒๕๖๕** ผ่านทาง <https://muhr.mahidol.ac.th>/E-Recruitment/

ประกาศ ณ วันที่ ๑๙ มกราคม พ.ศ. ๒๕๖๕

(ลงนาม) เชาวนี ชูพีรัชน์

(ผู้ช่วยศาสตราจารย์ ดร.เชาวนี ชูพีรัชน์)

รองผู้อำนวยการฝ่ายบริหาร ปฏิบัติหน้าที่แทน

ผู้อำนวยการสถาบันโภชนาการ

**รายละเอียดแนบท้ายประกาศสถาบันโภชนาการ ลงวันที่ ๑๙ มกราคม พ.ศ. ๒๕๖๕**

**ตำแหน่ง** **:** นักปฏิบัติการวิจัย จำนวน ๑ อัตรา

**หน่วยงาน** **:**  กลุ่มวิชาการและวิจัยด้านอาหารและโภชนาการ หน่วยโภชนาการชุมชน

**คุณสมบัติที่เหมาะสมกับตำแหน่ง (Job Specification)**

1. ได้รับคุณวุฒิปริญญาโท หรือเทียบได้ไม่ต่ำกว่านี้ สาขาโภชนศาสตร์ โภชนาการ หรือสาขาอื่นที่เกี่ยวข้อง
2. มีความรู้ความสามารถในการปฏิบัติงานวิจัยด้านโภชนาการอย่างเหมาะสมแก่การปฏิบัติงานในหน้าที่
3. มีความรู้ความสามารถในการใช้ภาษา และคอมพิวเตอร์อย่างเหมาะสมแก่การปฏิบัติงานในหน้าที่ และมี

ผลคะแนนทดสอบภาษาอังกฤษ ที่มีระยะเวลาไม่เกิน ๒ ปี นับตั้งแต่วันที่ยื่นใบสมัคร ดังต่อไปนี้

1. IELTS คะแนนไม่ต่ำกว่า ๓ หรือ
2. TOEFL IBT คะแนนไม่ต่ำกว่า ๒๙ คะแนน หรือ
3. TOEFL ITP คะแนนไม่ต่ำกว่า ๓๙๐ คะแนน หรือ
4. TOEFL CBT คะแนนไม่ต่ำากว่า ๙๐ คะแนน หรือ
5. TOEIC คะแนนไม่ต่ำกว่า ๔๐๐ คะแนน หรือ
6. MU GRAD Test คะแนนไม่ต่ำกว่า ๓๖ คะแนน หรือ
7. MU - ELT คะแนนไม่ต่ำกว่า ๕๖ คะแนน
8. มีความสามารถในการจัดทำแผนงาน ควบคุม ตรวจสอบ ให้คำปรึกษา แนะนำ และเสนอแนะวิธีการแก้ไขปรับปรุงการปฏิบัติงานที่อยู่ในความรับผิดชอบ
9. มีความรับผิดชอบสูง มีมนุษยสัมพันธ์ดีและกระตือรือร้นในการทำงาน
10. สุขภาพร่างกายแข็งแรง ไม่มีโรคประจำตัว
11. ไม่เคยต้องโทษจำคุก

**ลักษณะงานที่มอบหมายให้ปฏิบัติ (Job Description)**

1. ปฏิบัติงานวิจัยด้านโภชนาการ โดยเน้นการวิจัยด้านโภชนาการชุมชน
2. วางแผนโครงการวิจัยและดำเนินงานวิจัย
3. ให้บริการทางวิชาการด้านโภชนาการแก่สังคม
4. ปฏิบัติหน้าที่อื่นที่เกี่ยวข้องตามที่ได้รับมอบหมาย

**อัตราเงินเดือน** : ตามคุณวุฒิ ๒๓,๔๔๐ บาท

**หลักเกณฑ์การสอบคัดเลือก** : สอบสัมภาษณ์ผ่านระบบออนไลน์

----------------------------------